text: Varde glæder sig til Brøndby
  22 september 2010 kl. 13.55
  I aften spilles 3. runde af pokalturneringen. Vardes træner Jørn Bach er optimistisk forud for aftenens opgør.
  Det er anden gang på tre år, at Varde IF får fint besøg fra landets bedste række. 
  Sidste gang var i 2007, hvor mægtige FC København tog opstilling på grønsværen i Varde. Det endte med et nederlag på 4-0. 
  Varde indtager i denne sæson en komfortabel plads midt i 2. division Vest, modsat den bundplacering de havde i 2007. 
  Cheftræner for Varde IF, Jørn Bach, er derfor anderledes optimistisk før aftenens kamp mod Brøndby. 
  - Vi er optimalt rustet til kampen. Truppen er skadesfri og vi stiller med det absolut taktisk set stærkeste hold. Alle spillere er topmotiverede, så jeg er yderst tilfreds, siger Jørn Bach til klubbens hjemmeside.
  
  Vil drille Brøndby
  Jørn Bach er klar over Vardes noget slunkne chancer for avancement i turnering, men håber alligevel på en god kamp:
  - Hvad angår mine forventninger til kampen, så forventer jeg, at alle spillere yder en 100 % indsats. Jeg er ikke nervøs for kampen, men spændt og topmotiveret og glæder mig til kampen. Forhåbentligt kan vi holde os inde i kampen så længe som muligt, og give publikum spænding til sidste fløj, siger Jørn Bach.
  Opgøret spilles i aften klokken 18.00 på Sydbank Stadion i Varde
  Andre kampe i landsdelen i 3. runde af Landspokalturneringen:
  FC Svendborg - Esbjerg fBFC Vestsjælland - AC HorsensHIK - FC Fredericia
  